[{"text_idx": "#000000", "text": "Taking to the skies over Swansea Bay on 6 and 7 July 2024"}, {"text_idx": "#000001", "text": "Lawrlwythwch ap swyddogol Sioe Awyr Cymru!"}, {"text_idx": "#000004", "text": "Mae\u2019r arddangosiadau awyr yn Sioe Awyr Cymru yn cynnwys erobateg cyffrous, amrywiaeth o awyrennau, o hen awyrennau i rai modern, ac arddangosiadau parasiwt patrymog ar draws olygfa hardd Bae Abertawe."}, {"text_idx": "#000006", "text": "Bydd arddangosiadau awyr yn dechrau tua chanol dydd ar y ddau ddiwrnod, y Typhoon bydd yn agor y digwyddiad ddydd Sadwrn! Bydd Red Arrows yn hedfan am 5.00pm ddydd Sadwrn ac am 12.00pm ddydd Sul."}, {"text_idx": "#000008", "text": "Yn ogystal a\u0302\u2019r arddangosiadau erobateg yn yr awyr, mae arddangosiadau rhyngweithiol ar y ddaear i\u2019r teulu cyfan eu mwynhau, gan gynnwys cyfle i weld atgynhyrchiad o awyrennau Typhoon a Spitfire. Rhowch gynnig ar efelychydd y Red Arrows a galwch heibio stondin DS Automobiles FRF Motors Swansea ar yr un pryd."}, {"text_idx": "#000009", "text": "Bydd adloniant byw am ddim drwy gydol y penwythnos ac yn newydd eleni bydd Parth Moduron ar gyfer y rheini sy\u2019n hoff o geir, gyda delwriaethau lleol gan gynnwys cefnogwr Sioe Awyr Cymru, Sinclair Group."}, {"text_idx": "#000010", "text": "Mae\u2019r cyffro ar y ddaear yn dechrau bob dydd am 10.00am."}, {"text_idx": "#000011", "text": "Osgowch unrhyw straen wrth deithio"}, {"text_idx": "#000012", "text": "Mae amrywiaeth o wasanaethau Parcio a Theithio o Stiwdios y Bae (Fabian Way) a Glandw\u0302r, ac amrywiaeth o feysydd parcio dynodedig ar gyfer y digwyddiad. Archebwch le ymlaen llaw er mwyn gwarantu\u2019ch lle yma."}, {"text_idx": "#000013", "text": "Mae\u2019r meysydd parcio\u2019n agor am 8am ac mae\u2019r gwasanaeth parcio a theithio\u2019n dechrau am 8.30am, gan redeg tan 8.00pm."}, {"text_idx": "#000014", "text": "Gallwch hefyd deithio i Sioe Awyr Cymru ar y tre\u0302n neu ar y bws gyda\u2019n partneriaid teithio swyddogol, GWR a First Cymru."}, {"text_idx": "#000016", "text": "I sicrhau diogelwch y degau ar filoedd o bobl a fydd yn dod i Sioe Awyr Cymru, bydd amrywiaeth o newidiadau i\u2019r ffyrdd a dargyfeiriadau dros dro ar waith. Gallwch ddod o hyd i ragor o wybodaeth am y newidiadau hyn yn: gwybodaeth"}, {"text_idx": "#000018", "text": "Er mwyn gwneud yn fawr o\u2019ch ymweliad, lawrlwythwch ap swyddogol Sioe Awyr Cymru \u2013 yr unig le i weld yr amserlen arddangos ar gyfer y penwythnos. Byddwch hefyd yn cael y newyddion diweddaraf yn fyw gan gynnwys unrhyw newidiadau i\u2019r amserlen, yr holl newyddion diweddaraf, gwybodaeth am yr awyrennau a\u2019r timau, talebau, a gwybodaeth i ymwelwyr."}, {"text_idx": "#000019", "text": "Mae\u2019r ap ar gael ar ddyfeisiau Apple ac Android am bris untro o \u00a31.99 felly os ydych wedi prynu\u2019r ap yn y gorffennol, gallwch ei lawrlwytho unwaith eto am ddim. Drwy lawrlwytho\u2019r ap mae eich cyfraniad yn helpu tuag at y gost o gynnal Sioe Awyr Cymru."}, {"text_idx": "#000020", "text": "Cofiwch yfed digon a chadw Abertawe\u2019n rhydd o sbwriel yn ystod penwythnos Sioe Awyr Cymru. Bydd tair gorsaf ail-lenwi dw\u0302r AM DDIM i chi eu defnyddio y tu allan i\u2019r Ganolfan Ddinesig, y Senotaff a gyferbyn a\u0302 Brynmill Lane, a chwe man ailgylchu ar hyd y promena\u0302d i chi gael gwared ar eich sbwriel. Mwy o wybodaeth: cynaladwyedd."}, {"text_idx": "#000023", "text": "Bydd dau fan gwylio hygyrch ar gael yn Sioe Awyr eleni. Y cyntaf i\u2019r felin gaiff fanteisio ar y cyfleuster hwn."}, {"text_idx": "#000024", "text": "Bydd Cangen Abertawe o\u2019r Gymdeithas Awtistiaeth Genedlaethol yn y mannau gwylio hygyrch i gefnogi teuluoedd, ac mae man gwylio tawel ar gael ar lawr cyntaf y Llyfrgell Ganolog. Mae rhagor o wybodaeth am hygyrchedd ar gael yma."}, {"text_idx": "#000025", "text": "Ydych chi\u2019n chwilio am bethau i\u2019w gwneud yr haf hwn ym Mae Abertawe? Galwch heibio\u2019r stondin Joio ger y Senotaff i gydio mewn copi o\u2019n llyfryn Haf i\u2019w Joio, sy\u2019n llawn syniadau i sicrhau eich bod yn cael haf llawn hwyl. Gallwch hefyd fynd i\u2019n gwefan yn ."}, {"text_idx": "#000026", "text": "Ar o\u0302l y digwyddiad, beth am ymweld a\u0302 lleoliadau bwyd a diod y ddinas, neu hyd yn oed drefnu i dreulio\u2019r penwythnos yma drwy fynd i ."}, {"text_idx": "#000027", "text": "Dilynwch ni er mwyn cael yr wybodaeth ddiweddaraf am Sioe Awyr Cymru, a thagiwch ni yn unrhyw luniau rydych yn eu tynnu yn ystod y penwythnos. gan wefan Sioe Awyr Cymru, yr holl wybodaeth sydd ei hangen arnoch i wneud yn fawr o ddigwyddiad eleni."}, {"text_idx": "#000028", "text": "Diolch i\u2019n noddwyr am ein helpu i gyflwyno\u2019r hyn y mae\u2019n rhaid ei fod yn ddigwyddiad mwyaf a mwyaf poblogaidd AM DDIM Cymru, Sioe Awyr Cymru."}, {"text_idx": "#000030", "text": "Edrychwn ymlaen at eich croesawu i Sioe Awyr Cymru 2023 a hoffem ddiolch i\u2019n holl noddwyr a chefnogwyr am ein helpu i wneud y digwyddiad hwn yn ddigwyddiad am ddim i deuluoedd mwyaf Cymru."}, {"text_idx": "#000031", "text": "Mannau gwylio hygyrch ar gael"}, {"text_idx": "#000033", "text": "Mae trefnydd Sioe Awyr Cymru, Cyngor Abertawe, yn gweithio i sicrhau y gall y rheini ag anghenion hygyrchedd fwynhau\u2019r digwyddiad."}, {"text_idx": "#000034", "text": "Mae swyddogion yn gweithio gyda changen Abertawe o\u2019r Gymdeithas Awtistiaeth Genedlaethol yn ystod sioe mynediad am ddim eleni ar 1 a 2 Gorffennaf."}, {"text_idx": "#000036", "text": "Yn y sioe, bydd y rhan fwyaf o arlwywyr, masnachwyr ac arddangosfeydd wedi\u2019u lleoli ar hyd neu\u2019n agos at ffordd darmac neu\u2019r prom."}, {"text_idx": "#000037", "text": "Bydd rampiau a chyrbau wedi\u2019u gostwng ar gael mewn nifer o fannau ar hyd Oystermouth Road i wella hygyrchedd."}, {"text_idx": "#000039", "text": "Mae\u2019r cyngor hefyd yn gweithio gyda Fforwm Rhiant-ofalwyr Abertawe ar y Sioe Awyr a digwyddiadau eraill yn ystod y flwyddyn."}, {"text_idx": "#000040", "text": "Bydd mannau gwylio hygyrch y Sioe Awyr ar gael ar sail y cyntaf i\u2019r felin. Mwy o wybodaeth: Hygyrchedd."}, {"text_idx": "#000042", "text": "Cyhoeddwyd amrywiaeth o newidiadau dros dro i\u2019r ffyrdd i sicrhau y gall miloedd o bobl fwynhau Sioe Awyr Cymru eleni\u2019n ddiogel."}, {"text_idx": "#000043", "text": "Mae\u2019r newidiadau dros dro ar gyfer sioe 2023 yr un peth a\u0302\u2019r rheini a oedd ar waith ar gyfer y digwyddiad hynod lwyddiannus yr haf diwethaf."}, {"text_idx": "#000045", "text": "Bydd mynediad i gerbydau argyfwng ar bob adeg a gellir cael mynediad i\u2019r Marina, Ysbyty Singleton a Phrifysgol Abertawe o hyd. Rhoddwyd gwybod i unrhyw fusnesau a sefydliadau yr effeithir arnynt yn uniongyrchol."}, {"text_idx": "#000046", "text": "Mae diogelwch yn parhau i fod yn flaenoriaeth allweddol ar benwythnos yn y ddinas y disgwylir iddo fod yn brysur. Mae trefniadau ar waith ar gyfer parcio a mynediad i wylwyr, gyda chyfleusterau fel parcio a theithio."}, {"text_idx": "#000047", "text": "Meddai Aelod Cabinet y cyngor, Robert Francis-Davies, \u201cHoffem ddiolch i bawb ymlaen llaw am eu cydweithrediad a\u2019u dealltwriaeth.\u201dGall pobl sydd a\u0302 phryderon ynghylch mynediad neu broblemau sy\u2019n gysylltiedig a\u0302\u2019r digwyddiad dros ddau ddiwrnod y Sioe Awyr ffonio\u2019r llinell gyswllt i breswylwyr a busnesau ar 01792 635428 rhwng 10am a 6.30pm. Ar gyfer ymholiadau eraill: special.events@abertawe.gov.uk \u2013 01792 635428 (oriau swyddfa arferol)."}, {"text_idx": "#000050", "text": "Yn dychwelyd eleni, Team Raven"}, {"text_idx": "#000052", "text": "Yn dychwelyd eleni, mae Team Raven o dde Cymru, ti\u0302m arddangos erobateg patrymog sy\u2019n hedfan awyrennau a adeiladwyd ganddynt hwy eu hunain, sydd wedi perfformio ar draws Ewrop."}, {"text_idx": "#000053", "text": "Mae chwe pheilot hynod brofiadol y ti\u0302m hwn, a ffurfiwyd naw mlynedd yn o\u0302l, yn hedfan awyrennau Vans RV-8 21 troedfedd o hyd, a\u0302 chyflymdra uchaf o 220mya."}, {"text_idx": "#000055", "text": "Bydd llawer o awyrennau poblogaidd eraill i\u2019w gweld hefyd a bydd amrywiaeth eang o hwyl i\u2019r teulu ar y ddaear, gan gynnwys arddangosfeydd, profiadau realiti rhithwir a cherddoriaeth fyw."}, {"text_idx": "#000056", "text": "Meddai Aelod Cabinet y cyngor, Robert Francis-Davies, \u201cRydym yn falch iawn fod Team Raven yn mynd i fod yn hedfan dros Abertawe eto\u2019r haf hwn. Bydd yn wych eu cael yn o\u0302l yn yr awyr uwchben Abertawe.\u201d"}, {"text_idx": "#000057", "text": "\u201cRydym yn diolch i\u2019r holl fasnachwyr a\u2019n noddwyr am eu cyfraniad at lwyddiant parhaus y sioe."}, {"text_idx": "#000058", "text": "\u201cMae\u2019r sioe bob amser yn creu awyrgylch teuluol go iawn sy\u2019n arwain at benwythnos gwych i bawb sy\u2019n rhan ohoni. Mae\u2019n cyfrannu miliynau o bunnoedd at ein heconomi leol.\u201d"}, {"text_idx": "#000062", "text": "Sut mae Sioe Awyr Cymru\u2019n edrych?"}, {"text_idx": "#000063", "text": "Dewch o hyd i arweiniad cynhwysfawr ar gyfer digwyddiadau eraill a gynhelir ym Mae Abertawe eleni ar wefan Joio Bae Abertawe"}, {"text_idx": "#000064", "text": "Cyflwynir y digwyddiad hwn i chi gan di\u0302m diwylliant a digwyddiadau Dinas a Sir Abertawe."}]